Sitka og Japonski-øya sett fra sør.  Foto: James Crippen (2006) 
**Sitka** er den største byen i bykommunen Sitka i den amerikanske delstaten Alaska. Byen ligger ved Sitka-sundet, på vestkysten av øya Baranof, om lag 150 kilometer sørvest for Juneau. 

Bykommunen, som omfatter store landområder rundt byen, har 9 020 innbyggere (2013), hvorav 68,5 prosent hvite og 18,6 prosent urinnbyggere (i 2000).

Historie
--------

*Gajaa Héen*, Old Sitka, cirka 1827, med en ny russiske palisade på toppen av Castle Hill (*Noow Tlein*). Palisaden hadde tre vakttårn med 32 kanoner.
*Shee Atika* var opprinnelig bebodd av tlingit-folk, og ble oppdaget av den russiske Vitus Bering-ekspedisjonen i 1741. I 1799 ble Old Sitka, som ligger 8,7 kilometer nord for Sitka, grunnlagt av guvernøren for det det russiske Amerika, Alexandr Baranov. I landsbyen ble det ble etterhvert bygd opp en handelspost og et fort. I 1802 ble de fleste av de russiske innbyggerne drept av en gruppe tlingit-indiandere, og fortet ble brent. Baranov ble pålagt å betale en løsesum på 10 000 rubler for fritt leide for seg og de overlevende av nybyggerne.

I 1804 returnerte Baranof med krigsskipet «Neva» og en gruppe russere og aleuter. Skipet bombaderete de innfødtes landsbyer og tvang tlingitene til retrett inn i de omkringliggende skogene. Russerne vant slaget ved Sitka, og etablerte seg med en permanent bosetning og bygde opp fortet *Novo-Arkhangels*, eller *New Archangel*, ved stedet der Sitka ligger i dag.

Sitka ble hovedstad i det russiske Alaska rundt 1808, og deretter i det amerikanske territoriet Alaska frem til 1906. På midten av 1800-tallet var Sitka en av de viktigste havnebyene langs Stillehavets nordkyst. Under andre verdenskrig var byen beleiret, og det ble bygd en flybase på øya Japonski. Byen fikk eget styre i 1913, og i 1971 ble byen og omlandet slått sammen og fikk felles administrasjon.

Næringsliv og infrastruktur
---------------------------

Næringslivet i Sitka består i hovedsak av fiske, prosessering av fisk, turisme, administrasjon, transport, handel og helsetjenestetilbud.

På Japonski, som er knyttet til «fastlandet» med O'Connell-broen, ligger Sitka Rocky Gutierrez-lufthavnen. Det er veiforbindelser i nord- og sørlig retning fra byen, og det er fergeforbindelser til blant annet Juneau, Wrangell og Ketchikan.

Fotnoter
--------

**Type numrering**
1. ↑  tlingit: *Sheet'ká*, russisk: *Ново-Архангельск*, tidligere *New Archangel*

Referanser
----------

1. ↑  United States. Bureau of the Census (2016) (på en), *2016 U.S. Gazetteer Files*, Washington D.C.: Bureau of the Census, Wikidata Q32859555,
2. ↑  ; *folketellingen I USA 2020*; redaktør: Bureau of the Census; besøksdato: 1. januar 2022.
3. ↑  University of Alaska, Alaska Native Place Names. Besøkt 28. august 2014. (en)
4. ↑  United States Census Bureau, Annual Estimates of the Resident Population for Incorporated Places: April 1, 2010 to July 1, 2013. Alaska. Besøkt 30. august 2014 (en)
5. 1 2 3 4 5 6 7 8  National Oceanic and Atmospheric Administration, Community Profiles for North Pacific Fisheries-Alaska. Utgitt i desember 2005. Side 140-144. Besøkt 30. august 2014. (en)
6. ↑  Alaska Marine Highway System, Schedule Search. Besøkt 30. august 2014. (en)

Eksterne lenker
---------------

* (en) Offisielt nettsted Rediger på Wikidata

* (en) Sitka, Alaska – kategori av bilder, video eller lyd på Commons Rediger på Wikidata

* (en) Sitka, Alaska – galleri av bilder, video eller lyd på Commons Rediger på Wikidata
* Sitka

| * v
* d
* r
Boroughs og folketellingsområder i Alaska |
| --- |
| Alaskas flagg | Boroughs | Aleutians East **·** Anchorage **·** Bristol Bay **·** Denali **·** Fairbanks North Star **·** Haines **·** Juneau **·** Kenai Peninsula **·** Ketchikan Gateway **·** Kodiak Island **·** Lake and Peninsula **·** Matanuska-Susitna **·** North Slope **·** Northwest Arctic **·** Petersburg **·** Sitka **·** Skagway **·** «Unorganized» **·** Wrangell **·** Yakutat | USAs flagg |
| Folketellingsomr. | Aleutians West **·** Bethel **·** Dillingham **·** Kusilvak **·** Nome **·** Prince of Wales-Hyder **·** Hoonah-Angoon **·** Southeast Fairbanks **·** Valdez-Cordova **·** Yukon-Koyukuk |
| Byer | Anchorage **·** Bethel **·** Fairbanks **·** Juneau **·** Kenai **·** Ketchikan **·** Kodiak **·** Nome **·** Sitka **·** Wasilla |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** NKC **·** GeoNames **·** MusicBrainz **·** GNIS
 |